turjo4nis/wikipedia-bn-dump-20250701 huggingface dataset:
মুসা ওয়াগে

মুসা ওয়াগে (জন্ম: ৪ অক্টোবর ১৯৯৮) হলেন সেনেগালের একজন পেশাদার ফুটবলার, যিনি স্পেনীয় ক্লাব বার্সেলোনা এবং সেনেগাল জাতীয় দলের হয়ে একজন রাইট ব্যাক হিসেবে খেলেন।

ওয়াগে বেলজিয়ামের ক্লাব কেএসি ইউপেন এর হয়ে তার পেশাদার ক্যারিয়ার শুরু করেন ২০১৬ সালে। ২০১৮ সালে তিনি বার্সেলোনার দ্বিতীয় দল বার্সেলোনা বি তে যোগ দেন। ২০১৯ সালে তিনি বার্সেলোনা মূল দলের সাথে সংযুক্ত হন।

ওয়াগে ২০১৫ ফিফা অনূর্ধ্ব-২০ বিশ্বকাপ এ ৪র্থ স্থান অধিকারী সেনেগাল অনূর্ধ্ব-২০ দলের একজন সদস্য ছিলেন। ২০১৭ সালের ২৩শে মার্চ তারিখে, নাইজেরিয়ার বিরুদ্ধে খেলার মাধ্যমে সেনেগাল জাতীয় দল এ ওয়াগের অভিষেক হয়। রাশিয়ায় অনুষ্ঠিত ২০১৮ ফিফা বিশ্বকাপে জাপান এর বিপক্ষে গোল করার মাধ্যমে ওয়াগে বিশ্বকাপে সর্বকনিষ্ঠ আফ্রিকান গোলদাতার খেতাব অর্জন করেন। ওয়াগে ২০১৯ সালে অনুষ্ঠিত আফ্রিকা কাপ অব নেশন্স এ রানার-আপ হওয়া সেনেগাল জাতীয় দলের সদস্য ছিলেন।

পরিসংখ্যান

ক্লাব

আন্তর্জাতিক

অর্জন

ক্লাব
বার্সেলোনা
 লা লিগা: ২০১৮–১৯

তথ্যসূত্র

১৯৯৮-এ জন্ম
জীবিত ব্যক্তি
সেনেগালীয় ফুটবলার
সেনেগালের আন্তর্জাতিক ফুটবলার
ফুটবল রক্ষণভাগের খেলোয়াড়
বেলজীয় প্রো লিগের খেলোয়াড়
সেনেগালীয় প্রবাসী ফুটবলার
বেলজিয়ামে প্রবাসী ফুটবলার
২০১৮ ফিফা বিশ্বকাপের খেলোয়াড়
ফুটবল ক্লাব বার্সেলোনার খেলোয়াড়
ফুটবল ক্লাব বার্সেলোনা আতলেতিকের খেলোয়াড়
লা লিগার খেলোয়াড়
লিগ ১-এর খেলোয়াড়
ওলাঁপিক জিমনাস্ত ক্লাব নিসের খেলোয়াড়
রয়্যাল স্পোর্টস ক্লাব ইউপেনের খেলোয়াড়
২০১৯ আফ্রিকা কাপ অব নেশন্সের খেলোয়াড়
গ্রিসে প্রবাসী ফুটবলার
পিএওকে ফুটবল ক্লাবের খেলোয়াড়
সেহুন্দা দিভিসিওন বি-এর খেলোয়াড়
ক্রোয়েশীয় প্রথম ফুটবল লিগের খেলোয়াড়
স্পেনে প্রবাসী ফুটবলার
ফ্রান্সে প্রবাসী ফুটবলার
ক্রোয়েশিয়ায় প্রবাসী ফুটবলার
সেনেগালের আন্তর্জাতিক যুব ফুটবলার
পুরুষ ফুটবল রক্ষণভাগের খেলোয়াড়
ইউসুফ সাবালি

ইউসুফ সাবালি (জন্ম: ৫ মার্চ ১৯৯৩) হলেন সেনেগালের একজন পেশাদার ফুটবলার, যিনি ইউএইর ক্লাব শাবাব আল-আহলি হতে তুর্কি ক্লাব বুরাস্পোরে ধারে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।

আন্তর্জাতিক ক্যারিয়ার 
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।

তথ্যসূত্র

বহিঃসংযোগ 
 

১৯৯৩-এ জন্ম
জীবিত ব্যক্তি
সেনেগালীয় ফুটবলার
সেনেগালের আন্তর্জাতিক ফুটবলার
ফরাসি ফুটবলার
সেনেগালীয় বংশোদ্ভূত ফরাসি
ফুটবল রক্ষণভাগের খেলোয়াড়
পারি সাঁ-জেরমাঁর ফুটবলার
তনোঁ এভিয়ঁ ফুটবল ক্লাবের খেলোয়াড়
ফুটবল ক্লাব জিরোঁদেঁ দে বর্দোর খেলোয়াড়
লিগ ১-এর খেলোয়াড়
২০১৮ ফিফা বিশ্বকাপের খেলোয়াড়
ফুটবল ক্লাব নাঁতের খেলোয়াড়
২০১৯ আফ্রিকা কাপ অব নেশন্সের খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
কৃষ্ণাঙ্গ ফরাসি ক্রীড়াবিদ
২০২২ ফিফা বিশ্বকাপের খেলোয়াড়
লা লিগার খেলোয়াড়
রিয়াল বেতিসের খেলোয়াড়
ফরাসি প্রবাসী ফুটবলার
স্পেনে ফরাসি প্রবাসী ক্রীড়াবিদ
স্পেনে প্রবাসী ফুটবলার
ফ্রান্সের আন্তর্জাতিক যুব ফুটবলার
২০২৩ আফ্রিকা কাপ অব নেশন্সের খেলোয়াড়
ফুটবল ফুলব্যাক
২১শ শতাব্দীর ফরাসি পুরুষ ক্রীড়াবিদ
আইয়ুব আল কাবি

আইয়ুব আল কাবি () জন্ম: ২৬ জুন ১৯৯৩) হলেন মরক্কোর একজন পেশাদার ফুটবলার, যিনি মরক্কোর ক্লাব রেনাইসেন্স স্পোর্তিভ দে বেরকানে এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন। এছাড়াও তিনি মাঝে মাঝে একজন উইঙ্গার হিসেবেও খেলে থাকেন। তিনি সিএইচএএন ২০১৮-এর সর্বোচ্চ গোলদাতা ছিলেন, যেখানে তিনি তার জন্মভূমিতে ৯টি গোল করেছিলেন; এর ফলে তিনি উক্ত প্রতিযোগিতায় রেকর্ড গড়েন। পূর্বে সিএইচএএন ২০০৯-এ গাম্বিয়ার গিভেন সিঙ্গুলুমা সর্বোচ্চ গোলদাতায় পরিণত হয়েছিলেন, যেখানে তিনি ৫টি গোল করেছিলেন।

লিবিয়ার বিরুদ্ধে সেমি-ফাইনালে দুটি গোল করার পর, মরক্কো আফ্রিকান নেশন্স চ্যাম্পিয়নশিপে প্রথমবারের মতো ফাইনালে উঠে।

আন্তর্জাতিক ক্যারিয়ার 
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

তথ্যসূত্র 

মরক্কী ফুটবলার
মরক্কোর আন্তর্জাতিক ফুটবলার
১৯৯৩-এ জন্ম
জীবিত ব্যক্তি
বেরকান স্পোর্টস রেনেসাঁর খেলোয়াড়
বুতুলাহের খেলোয়াড়
ফুটবল ফরোয়ার্ড
২০১৮ ফিফা বিশ্বকাপের খেলোয়াড়
চীনা সুপার লিগের খেলোয়াড়
২০২০ আফ্রিকান নেশন্স চ্যাম্পিয়নশিপের খেলোয়াড়
হাতায়স্পোরের খেলোয়াড়
আল সাদ স্পোর্টস ক্লাবের খেলোয়াড়
সুপার লিগের খেলোয়াড়
কাতার স্টার্স লিগের খেলোয়াড়
চীনে প্রবাসী ফুটবলার
২০২১ আফ্রিকা কাপ অব নেশন্সের খেলোয়াড়
২০২৩ আফ্রিকা কাপ অব নেশন্সের খেলোয়াড়
২০১৮ আফ্রিকান নেশন্স চ্যাম্পিয়নশিপের খেলোয়াড়
উয়েফা কনফারেন্স লিগ বিজয়ী খেলোয়াড়
অলিম্পিয়াকোস ফুটবল ক্লাবের খেলোয়াড়
পুরুষ ফুটবল ফরোয়ার্ড
আজিজ বুহাদ্দুজ

আজিজ বুহাদ্দুজ (জন্ম: ৩০ মার্চ ১৯৮৭) হলেন মরক্কোর একজন পেশাদার ফুটবলার, যিনি জার্মান ক্লাব এফসি সেন্ট পাউলি এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন।

আন্তর্জাতিক ক্যারিয়ার 
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

ক্যারিয়ার পরিসংখ্যান

আন্তর্জাতিক ক্যারিয়ার 
স্কোর এবং ফলাফলের কলামে মরক্কোর গোলসংখ্যা প্রথমে উল্লেখ করা হয়েছে।

তথ্যসূত্র

বহিঃসংযোগ 
 
 
 

১৯৮৭-এ জন্ম
জীবিত ব্যক্তি
মরক্কী ফুটবলার
মরক্কোর আন্তর্জাতিক ফুটবলার
ফুটবল ক্লাব জাংকট পাওলির খেলোয়াড়
বুন্দেসলিগার খেলোয়াড়
৩. লিগার খেলোয়াড়
২০১৭ আফ্রিকা কাপ অব নেশন্সের খেলোয়াড়
২০১৮ ফিফা বিশ্বকাপের খেলোয়াড়
জার্মানির আন্তর্জাতিক ফুটবলার
ফুটবল ক্লাব এরৎসগেবার্গে আউয়ের খেলোয়াড়
ফুটবল স্পোর্টস ক্লাব ফ্রাঙ্কফুর্টের খেলোয়াড়
ফুটবল ক্লাব ভিক্টোরিয়া কলনের খেলোয়াড়
বায়ার ০৪ লেভারকুজেন ২-এর খেলোয়াড়
স্পোর্টস ক্লাব জান্ডহাউজেনের খেলোয়াড়
স্পোর্টস ক্লাব ভেহেন ভিসবাডেনের খেলোয়াড়
সৌদি পেশাদার লিগের খেলোয়াড়
জার্মান ফুটবলার
জার্মানিতে প্রবাসী ফুটবলার
সৌদি আরবে প্রবাসী ফুটবলার
এমএসভি ডুসবুর্গের খেলোয়াড়
২. বুন্দেসলিগার খেলোয়াড়
রেগিওনাললিগার খেলোয়াড়
পুরুষ ফুটবল ফরোয়ার্ড
ভারতীয় প্রযুক্তিবিদ্যা প্রতিষ্ঠান ইন্দোর

ভারতীয় প্রযুক্তিবিদ্যা প্রতিষ্ঠান ইন্দোর বা ইন্ডিয়ান ইনস্টিটিউট অব টেকনোলজি ইন্দোর (আইআইটি ইন্দোর বা আইআইটিআই), হল মধ্যপ্রদেশ রাজ্যে অবস্থিত, ২০০৯ সালে ভারত সরকার কর্তৃক প্রতিষ্ঠিত প্রযুক্তি প্রতিষ্ঠানগুলির মধ্যে একটি।  এটি আটটি নতুন ইন্ডিয়ান ইনস্টিটিউট অব টেকনোলজি (আইআইটি) এর মধ্যে একটি। এটি ইনস্টিটিউট অব টেকনোলজি (সংশোধনী) অ্যাক্ট, ২০১১ এর অধীন ভারত সরকারের মানব সম্পদ উন্নয়ন মন্ত্রণালয় কর্তৃক প্রতিষ্ঠিত, যা এই আটটি আইআইটি এবং বেনারস হিন্দু বিশ্ববিদ্যালয়কে আইআইটি'তে রূপান্তরিত করেছে।  এই আইনটি ২৪শে মার্চ ২০১১  সালে লোকসভায় এবং ৩০শে এপ্রিল ২০১২ তারিখে রাজ্যসভায় পাস হয়।  ফেব্রুয়ারি ২০০৯ এ ভারতের তৎকালীন এইচআরডি মন্ত্রী অর্জুন সিং আইআইটি ইন্দোরের ভিত্তিপ্রস্তর স্থাপন করেন, যা মধ্যপ্রদেশের ইন্দোর শহরের কাছেই সিমরোলের স্থায়ী ক্যাম্পাসে অবস্থিত।  ২০০৯-১০ থেকে প্রতিষ্ঠানটি আইআইটি মুম্বাই-এর তত্ত্বাবধানে দেবী অহল্যা বিশ্ববিদ্যালয়ে  ইনস্টিটিউট অব ইঞ্জিনিয়ারিং অ্যান্ড টেকনোলজি  -এর একটি অস্থায়ী ক্যাম্পাসে কাজ শুরু করে। আইআইটি ইন্দোরের প্রথম ব্যাচটি ২০১৩ সালে স্নাতক ডিগ্রি লাভ করে এবং প্রতিষ্ঠানটি তা উদ্‌যাপন করে। ৮ই জুন ২০১৩ সালে তার প্রথম সমাবর্তন উৎসব হয়।  আইআইটি ইন্দোর- এর স্থায়ী ক্যাম্পাসটি সিমরোলে অবস্থিত, যা ইন্দোর শহরের থেকে প্রায় ২৫ কিলোমিটার দূরে। জানুয়ারী ২০১৬ সাল থেকে, প্রতিষ্ঠানটি শুধুমাত্র সিমরোলের স্থায়ী ক্যাম্পাসে কাজ করছে।

প্রশাসনিক কাঠামো

আইআইটি কাউন্সিলের আওতায় আইআইটি কাউন্সিল দ্বারা কেন্দ্রীয়ভাবে পরিচালিত এটি ভারতের সর্বোচ্চ সংস্থা। মানব সম্পদ ও উন্নয়ন মন্ত্রী, ভারত সরকার এই কাউন্সিলের চেয়ারম্যান। প্রতিটি প্রতিষ্ঠানের সার্বিক প্রশাসন ও নিয়ন্ত্রণের জন্য একটি বোর্ড অফ গভর্নরস রয়েছে।

প্রতিষ্ঠানের প্রধান, ডিন এবং পূর্ণ সময়ের অধ্যক্ষ নিয়ে গঠিত সেনেটটি এপেক অ্যাকাডেমিক বডি যা প্রতিষ্ঠানের শিক্ষা নীতি নির্ধারণ করে। এটি সামগ্রিক পাঠক্রম, কোর্স, পরীক্ষা এবং ফলাফলগুলি নিয়ন্ত্রণ করে এবং অনুমোদন করে। সময়ে সময়ে উত্থাপিত নির্দিষ্ট একাডেমিক বিষয় নিয়ে আলোচনা করে নিযুক্ত কমিটি। প্রতিষ্ঠানের বিভিন্ন বিভাগের শিক্ষাদান, প্রশিক্ষণ ও গবেষণা কার্যক্রমগুলির মান বজায় রাখার জন্য পর্যায়ক্রমিক পর্যালোচনা করা হয়। প্রতিষ্ঠানের পরিচালক পদমর্যাদা পেয়ে থাকে প্রাক্তন সেনেট চেয়ারম্যান।।

বিদ্যায়তন 
বর্তমানে আইআইটি ইন্দোর সিমরোল এলাকায় খণ্ডভা রোডের স্থায়ী ক্যাম্পাসে অবস্থিত। আইআইটি ইন্দোর অক্টোবর ২০১৫ সালে দুটি ভাড়া করা ক্যাম্পাস থেকে সিমরোলের স্থায়ী ক্যাম্পাসের ৫১০ একর জমিতে স্থানান্তরিত হয়।

আইআইটি ইন্দোরের কেন্দ্রীয় গ্রন্থাগার অনলাইন তথ্য সম্পদ ব্যবহারে জোর দেয়। গ্রন্থাগারটি প্রায় ৩,৮০০ টি বৈদ্যুতিন পত্রিকা ব্যবহারের পাশাপাশি এসিএম ডিজিটাল লাইব্রেরী, আইইইই এক্সপ্লোরের ডিজিটাল লাইব্রেরী, সায়েন্স ডাইরেক্ট, ম্যাথসিসনেট, জেএসটিআর, সিজেফাইন্ডার, টেলর এবং ফ্রান্সিস, উইলি, স্প্রিংগার ইত্যাদির ডেটাবেসগুলিতে প্রবেশের সুযোগ দেয়। গ্রন্থাগারটিতে রয়েছে এয়ার কন্ডিশনার এবং ওয়াই-ফাই সক্রিয় রিডিং ভবন।

তথ্যসূত্র

বহিঃসংযোগ

ভারতীয় প্রযুক্তিবিদ্যা প্রতিষ্ঠান
২০০৮-এ প্রতিষ্ঠিত শিক্ষাপ্রতিষ্ঠান
খালিদ বুতাইব

খালিদ বুতাইব (; জন্ম: ২৪ এপ্রিল ১৯৮৭) হলেন মরক্কোর একজন পেশাদার ফুটবলার, যিনি তুর্কি ক্লাব ইয়েনি মালাতায়াস্পোর এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি ইয়েনি মালাতায়াস্পোরের হয়ে সুপার লিগে খেলেন।

আন্তর্জাতিক ক্যারিয়ার
বুতাইব ফ্রান্সে জন্মগ্রহণ করেছেন, তার বাবা-মা হচ্ছেন মরক্কোর বংশোদ্ভূত। পরবর্তীতে তিনি মরক্কোর হয়ে আন্তর্জাতিক পর্যায়ে প্রতিনিধিত্ব করার ইচ্ছা পোষণ করেন। তিনি ২০১৭ আফ্রিকা কাপ অফ নেশন্স বাছাইপর্বে কেপ ভের্দের বিরুদ্ধে ম্যাচের জন্য মরক্কো জাতীয় দল হতে সর্বপ্রথম ডাক পান। তিনি উক্ত দলের বিরুদ্ধে বদলি খেলোয়াড় হিসেবে খেলার মাধ্যমে অভিষেক করেন; উক্ত ম্যাচে মরক্কো ১–০ গোলে জয়লাভ করে।

২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

তথ্যসূত্র

বহিঃসংযোগ
Khalid Boutaïb career statistics at foot-national.com
 
 

১৯৮৭-এ জন্ম
জীবিত ব্যক্তি
মরক্কী বংশোদ্ভূত ফরাসি নাগরিক
ফুটবল ফরোয়ার্ড
ফরাসি ফুটবলার
মরক্কী ফুটবলার
মরক্কোর আন্তর্জাতিক ফুটবলার
২০১৭ আফ্রিকা কাপ অব নেশন্সের খেলোয়াড়
লিগ ১-এর খেলোয়াড়
লিগ ২-এর খেলোয়াড়
ফরাসি জাতীয় চ্যাম্পিয়নশিপের খেলোয়াড়
সুপার লিগের খেলোয়াড়
২০১৮ ফিফা বিশ্বকাপের খেলোয়াড়
গাজেলেক আজাক্সিওয়ের খেলোয়াড়
ফুটবল ক্লাব ইস্ত্রের খেলোয়াড়
ল্য আভ্র অ্যাথলেটিক ক্লাবের খেলোয়াড়
লুজেনাক আরিয়েজ পিরেনে-এর খেলোয়াড়
রেসিং ক্লাব স্ত্রাসবুর আলজাসের খেলোয়াড়
অঁতঁত স্পোর্তিভ পাই দুজেসের খেলোয়াড়
ইয়েনি মালাতিয়াস্পোরের খেলোয়াড়
২০১৯ আফ্রিকা কাপ অব নেশন্সের খেলোয়াড়
ফরাসি জাতীয় চ্যাম্পিয়নশিপ ৩-এর খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
পারি ফুটবল ক্লাবের খেলোয়াড়
মিশরীয় প্রিমিয়ার লিগের খেলোয়াড়
তুরস্কে প্রবাসী ফুটবলার
মিশরে প্রবাসী ফুটবলার
জামালেক স্পোর্টিং ক্লাবের খেলোয়াড়
পুরুষ ফুটবল ফরোয়ার্ড
২১শ শতাব্দীর ফরাসি পুরুষ ক্রীড়াবিদ
ফ্রান্সের নাগরিকীকৃত নাগরিক
ভারতীয় প্রযুক্তিবিদ্যা প্রতিষ্ঠান পাটনা

ভারতীয় প্রযুক্তিবিদ্যা প্রতিষ্ঠান পাটনা (ইন্ডিয়ান ইনস্টিটিউট অফ টেকনোলজি পাটনা, সংক্ষেপে: আইআইটি পাটনা বা আইআইটিপি) ভারতের পাটনা শহরের অদূরে অবস্থিত বিজ্ঞান, প্রকৌশল ও প্রযুক্তি বিষয়ে শিক্ষা ও গবেষণার একটি স্বশাসিত প্রতিষ্ঠান। এটি ভারত সরকার কর্তৃক জাতীয় গুরুত্ব সম্পন্ন একটি শিক্ষা প্রতিষ্ঠান হিসাবে স্বীকৃত।  আইআইটি পাটনা জাতীয় জ্ঞান নেটওয়ার্ক (এনকেএন) এর অংশ, যা ভারতে সকল জ্ঞান সম্পর্কিত প্রতিষ্ঠানগুলির জন্য উচ্চ গতিসম্পন্ন কেন্দ্রীয় নেটওয়ার্কিং ব্যবস্থা করে যা ভারতবর্ষের সমস্ত বৈজ্ঞানিক সম্প্রদায়কে একত্রিত করে।

প্রতীক সম্পর্কে

প্রতীক হিসাবে গিয়ার চাকাটি প্রযুক্তির প্রতিনিধিত্ব করে, অন্যদিকে পারমাণবিক কক্ষপথ বিজ্ঞানকে বোঝায়। এদের মধ্যে সূর্য দ্বারা বোঝানো হয়েছে যে প্রযুক্তিগত বিষয়গুলির সঙ্গে বিজ্ঞান বিষয়গুলি সমভাবে অধ্যয়ন করা হয়। গাণিতিক প্রতীক পাই (π) এবং শূন্য (০) মহাত্মা গণিতবিদ আর্যভট্টের প্রচেষ্টাকে বোঝায়, যিনি প্রাচীন মগধ সাম্রাজ্যের অধিবাসী। লোগো বা প্রতীকটিকে ঘিরে জাফরান এবং সবুজ পটি ভারতের জাতীয় পতাকার প্রতিনিধিত্ব করে। সংস্কৃত শ্লোক "বিদ্যার্থী লভতে বিদ্যাম" কথার অর্থ হল বিদ্যা তাঁর দ্বারাই প্রাপ্ত হয় যিনি এটি কামনা করেন।

ক্যাম্পাস এবং অবস্থান
 

আইআইটি পাটনা ক্যাম্পাস পাটনা শহর থেকে ৩৫ কিলোমিটার দূরে আমহারা, বিহতা এলাকায় ৫০১ একর (২০৩ হেঃ) জমির ওপর অবস্থিত।  আইআইটি পটনার বিহতা ক্যাম্পাস এর  ভিত্তি প্রস্তর ২০১১ সালে কপিল সিবাল কর্তৃক স্থাপিত হয়।  আইআইটি পাটনার নতুন সেশন (জুলাই ২০১৫ থেকে) বিহতায় অবস্থিত তার স্থায়ী ক্যাম্পাসে শুরু করে। ২৫শে জুলাই ২০১৫ তারিখে প্রধানমন্ত্রী নরেন্দ্র মোদী বিহতা ক্যাম্পাসটির উদ্বোধন করেন।  এর আগে, পাটলিপাড়া কলোনি, পাটনার একটি ১০ একর (৪.০ হেক্টর)এর অস্থায়ী কমপ্লেক্সে, যেটি তার আগে নবীন সরকারি পলিটেকনিক ব্যবহার করছিল, এই প্রতিষ্ঠানটি কাজ করছিল।

বিজ্ঞান ব্লক 
বিজ্ঞান ব্লকে শ্রেণীকক্ষ, ফ্যাকাল্টি কক্ষ এবং পদার্থবিজ্ঞান, রসায়ন ও গণিতের জন্য ল্যাবরেটরি রয়েছে। এর মধ্যে পদার্থবিদ্যা বিভাগে আছে বস্তুগত গবেষণা এবং অপটিক্স গবেষণার সুবিধা, রসায়ন বিভাগে আছে রসায়ন যন্ত্র এবং রসায়ন বিষয়ক গবেষণার সুবিধা এবং গণিত বিভাগে আছে গণনামূলক গবেষণার সুবিধা।

ছাত্র জীবন ও সংস্কৃতি

সু্যোগ - সুবিধা

ছাত্রাবাস 
আইআইটি পাটনার ছাত্রদের ক্যাম্পাসের মধ্যেই এ, বি, সি, ডি এই চারটি ব্লক এ রাখা হয়। ছাত্র আবাসনের মধ্যেই রয়েছে একটি জিমখানা। ছাত্রী দের জন্য রয়েছে একটি আলাদা ছাত্রী আবাস। উভয় আবাসেই সাধারণ কক্ষ রয়েছে এবং মেস ব্যবস্থাও রয়েছে, যেখানে স্বাস্থ্যকর এবং সুস্বাদু খাবার পাওয়া যায়। এখানে ক্রিকেট ও ফুটবল মাঠের সঙ্গে বাস্কেটবল, ভলিবল, টেনিস এবং ব্যাডমিন্টন খেলার কোর্টও রয়েছে। টেবিল টেনিস, ক্যারম ইত্যাদির মতো ইন্ডোর খেলার সুবিধাও রয়েছে।

তথ্যসূত্র

বহিঃসংযোগ
 

ভারতীয় প্রযুক্তিবিদ্যা প্রতিষ্ঠান
২০০৮-এ বিহারে প্রতিষ্ঠিত
পাটনার বিশ্ববিদ্যালয় ও মহাবিদ্যালয়
২০০৮-এ প্রতিষ্ঠিত শিক্ষাপ্রতিষ্ঠান
অ্যানেট বেনিং

অ্যানেট ক্যারল বেনিং (ইংরেজি: Annette Carol Bening; জন্ম: ২৯শে মে ১৯৫৮) হলেন একজন মার্কিন অভিনেত্রী। তিনি ১৯৮০ সালে কলোরাডো শেকসপিয়ার ফেস্টিভ্যাল কোম্পানির হয়ে তার মঞ্চ কর্মজীবন শুরু করেন এবং ১৯৮৪ সালে আমেরিকান কনজারভেটরি থিয়েটারে লেডি ম্যাকবেথ চরিত্রে অভিনয় করেন। ১৯৮৭ সালে কোস্টাল ডিসটার্বেন্স দিয়ে তার ব্রডওয়ে মঞ্চে অভিষেক হয় এবং এই কাজের জন্য তিনি মঞ্চনাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি দ্য গ্রিফ্‌টার্স (১৯৯০), আমেরিকান বিউটি (১৯৯৯), বিয়িং জুলিয়া (২০০৪) ও দ্য কিডস আর অল রাইট চলচ্চিত্রে অভিনয়ের জন্য চারবার একাডেমি পুরস্কারের মনোনয়ন লাভ করেন। এছাড়া তিনি আমেরিকান বিউটি চলচ্চিত্রের জন্য শ্রেষ্ঠ অভিনেত্রী বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেন এবং বিয়িং জুলিয়া ও দ্য কিডস আর অল রাইট চলচ্চিত্রে অভিনয়ের জন্য দুটি গোল্ডেন গ্লোব পুরস্কার অর্জন করেন। টেলিভিশনে মিসেস হ্যারিস টিভি চলচ্চিত্রে অভিনয়ের জন্য তিনি একটি প্রাইমটাইম এমি পুরস্কারের মনোনয়ন লাভ করেন। চলচ্চিত্রে অবদানের জন্য ২০০৬ সালে হলিউড ওয়াক অব ফেমে তার নামে একটি তারকা খচিত হয়।

ব্যক্তিজীবন 
বেনিং ১৯৮৪ সালের ২৬শে মে পোশাক পরিকল্পনাকারী জে. স্টিভেন হোয়াইটের সাথে বিবাহ বন্ধনে আবদ্ধ হন। ১৯৯১ সালে তাদের বিবাহ বিচ্ছেদ হয়। পরে ১৯৯২ সালের ৩রা মার্চ তিনি অভিনেতা ওয়ারেন বেটিকে বিয়ে করেন। তাদের চার সন্তান রয়েছে। ইউনিভার্সাল লাইফ চার্চ মনাস্টেরি তাকে মন্ত্রীর পদ প্রদান করে।

তথ্যসূত্র

বহিঃসংযোগ 

 
 
 
 

১৯৫৮-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ইংরেজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
কানসাসের অভিনেত্রী
কানসাসের ডেমোক্র্যাট
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মার্কিন শেকসপিয়রীয় অভিনেত্রী
সান ফ্রান্সিস্কো স্টেট বিশ্ববিদ্যালয়ের প্রাক্তন শিক্ষার্থী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
শ্রেষ্ঠ অভিনেত্রী বিভাগে বাফটা পুরস্কার বিজয়ী
স্ক্রিন অ্যাক্টরস গিল্ড পুরস্কার বিজয়ী
স্যাটেলাইট পুরস্কার বিজয়ী
ব্রিটিশ বংশোদ্ভূত অভিনেত্রী
জার্মান বংশোদ্ভূত অভিনেত্রী
সান ডিয়েগোর অভিনেত্রী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র) বিজয়ী
ভারতীয় প্রযুক্তিবিদ্যা প্রতিষ্ঠান ভুবনেশ্বর

ভারতীয় প্রযুক্তিবিদ্যা প্রতিষ্ঠান ভুবনেশ্বর বা ইন্ডিয়ান ইনস্টিটিউট অফ টেকনোলজি ভুবনেশ্বর (আইআইটি ভুবনেশ্বর বা আইআইটি বিবিএস) হল ভারতের একটি সরকারি প্রকৌশল প্রতিষ্ঠান, যা ২০০৮ সালে ভারত সরকার কর্তৃক ভারতের ওড়িশা রাজ্যের ভুবনেশ্বর শহরে প্রতিষ্ঠিত হয়। এটি আটটি নতুন ইন্ডিয়ান ইনস্টিটিউট অব টেকনোলজি (আইআইটি) এর মধ্যে একটি। ইনস্টিটিউট অব টেকনোলজী (সংশোধনী) অ্যাক্ট, ২০১১ এর অধীন ভারত সরকারের মানব সম্পদ উন্নয়ন মন্ত্রণালয় কর্তৃক এই আটটি আইআইটি প্রতিষ্ঠিত, এবং বেনারস হিন্দু বিশ্ববিদ্যালয়টি আইআইটি'তে রূপান্তরিত।   এই আইনটি ২৪শে মার্চ ২০১১  তে লোকসভায় এবং ৩০শে এপ্রিল ২০১২ তে রাজ্যসভায় পাস হয়।  এটি ২০০৮ সালের ২৩শে জুলাই আইআইটি খড়গপুরের ক্যাম্পাস থেকে কাজ শুরু করে এবং ২২শে জুলাই ২০০৯ সালে ভুবনেশ্বর শহরে স্থানান্তরিত হয়। 

এই শিক্ষা প্রতিষ্ঠানটি বি.টেক, এম. টেক এবং পিএইচ.ডি ডিগ্রির জন্য শিক্ষার্থী ভর্তি নেয়।   ২০১৫-১৬ শিক্ষাবর্ষ থেকে ইনস্টিটিউট অব টেকনোলজি আরুগুল এর স্থায়ী ক্যাম্পাস থেকে কাজ শুরু করেছে। ক্লাসগুলো আরুগুল এর স্থায়ী ক্যাম্পাসে অনুষ্ঠিত হয়। শিক্ষাবর্ষ প্রতি বছর জুলাই মাসে শুরু হয়। বর্তমানে, অধ্যাপক আর.ভি.রাজকুমার ইনস্টিটিউটের পরিচালক।

ইতিহাস

আগের বিতর্ক

উড়িষ্যাতে আইআইটি প্রতিষ্ঠার দাবী দীর্ঘ কয়েক দশক ধরে ছিল। কেন্দ্রের অর্থানুকুল্যে পরিচালিত শিক্ষা ও গবেষণা প্রতিষ্ঠান গুলির মধ্যে ক্রমতালিকায়  নিচের দিকের থাকা রাজ্য হওয়ায়, কংগ্রেস নেতৃত্বাধীন কেন্দ্রীয় সরকারের প্রতি অবহেলার দৃঢ় অভিযোগ রয়েছে।  ওড়িশায় স্থানীয়ভাবে বহু বিক্ষোভের ঘটনা ঘটেছে, জাতীয় ছাত্র ইউনিয়ন (এনএসইউআই), এবং বিশিষ্ট অনাবাসী ভারতীয় শিক্ষাবিদগণ দ্বারা। আগামী ওড়িশা নামে একটি সংস্থা গঠিত হয়েছিল, যারা রাজ্য জুড়ে গণ আন্দোলনের নেতৃত্ব দেয়।  ওড়িশাকে অবহেলা নিয়ে বিক্ষিপ্ত হিংসার ঘটনাও ঘটেছে।  ওড়িশার মুখ্যমন্ত্রী নবীন পট্টনায়েক সহ রাজনীতিবিদেরা নতুন দিল্লির ইউপিএ সরকার দ্বারা রাজ্যের প্রতি তীব্র অবহেলার চিহ্ন হিসাবে এই বিতর্কিত বিষয়টি তুলে ধরেন।   মে ২০০৭ সালে, এটি ভারতীয় সংসদে একটি প্রধান বিতর্কিত বিষয় হয়ে ওঠে।  রাজ্যের অর্থনৈতিক উন্নয়নকে উপেক্ষা করার জন্য ক্ষমতাসীন ইউপিএ সরকারকে দোষী সাব্যস্ত করে বিরোধী এনডিএ দল ভারতীয় সংসদ পরিত্যাগ করে।  কিছু গণমাধ্যমের সমীক্ষায় বলা হয় যে কংগ্রেস পার্টি নেতৃত্বাধীন ইউপিএ সরকার এই বিষয়টিতে বিব্রত হয়েছে।  অবশেষে, এইচআরডি মন্ত্রী অর্জুন সিং অপেক্ষাকৃত নরম হন এবং আইআইটি ভুবনেশ্বর প্রতিষ্ঠার দিকে অগ্রসর হন।

ক্যাম্পাস এবং অবস্থান

স্থায়ী ক্যাম্পাস
শিক্ষাপ্রতিষ্ঠানটির স্থায়ী বিদ্যায়তনের জন্য ওড়িশা সরকার ৯৩৬ একর সরকারি জমি বরাদ্দ করেছে। উপরন্তু, জমিটি সন্নিহিত করার জন্য রাজ্য সরকার নিজের খরচে প্রায় ১৬ একর বেসরকারী জমি অধিগ্রহণ করেছে। ভুবনেশ্বরের উপকণ্ঠে আরুগুল এ স্থায়ী ক্যাম্পাসের ভিত্তি প্রস্তর স্থাপন করা হয় ১২ই ফেব্রুয়ারি ২০০৯ সালে। ওড়িশা সরকার জাতীয় মহাসড়ক ৫ থেকে ৪ লেন যুক্ত অভিগমন রাস্তা নির্মাণ এবং ক্যাম্পাসে জল ও বিদ্যুৎ সরবরাহের ব্যবস্থায় উল্লেখযোগ্য অগ্রগতি এনেছে। ওড়িশা সরকার পুরী-কোনারক উপকূল রেখা বরাবর ৭৫ একর জমিতে জলবায়ু পরিবর্তনের গবেষণার জন্য একটি উদ্ভাবক কেন্দ্র স্থাপনের জন্য সম্মত হয়েছে।

তথ্যসূত্র

বহিঃসংযোগ

ভারতীয় প্রযুক্তিবিদ্যা প্রতিষ্ঠান
২০০৮-এ প্রতিষ্ঠিত শিক্ষাপ্রতিষ্ঠান
ইউকি ভাম্ব্রি

ইউকি ভাম্ব্রি (, জন্ম: ৪ জুলাই, ১৯৯২) ভারত থেকে একজন পেশাদার টেনিস খেলোয়াড়। তিনি প্রাক্তন ১ নম্বর জুনিয়র টেনিস খেলোয়াড় 
এবং ২০০৯ অস্ট্রেলিয়ান ওপেনের ছেলেদের একক এর বিজয়ী। তিনি প্রথম ভারতীয় যে জুনিয়র অস্ট্রেলিয়ান ওপেন শিরোপা জিতেছেন এবং ইতিহাসে চতুর্থ ভারতীয় যে একটি গ্র্যান্ড স্ল্যাম চ্যাম্পিয়নশিপে জুনিয়র একক শিরোনাম জিতেছেন।। ডেভিস কাপে তিনি ভারতের হয়ে প্রতিনিধিত্ব করেন।

ব্যক্তিগত ও প্রাথমিক জীবন 
ভাম্ব্রি ৬ বছর বয়সে টেনিস খেলতে শুরু করেন। তার বাবা চন্দর এবং মা ইন্দু। তিনি পরিবারের কনিষ্ঠতম। তার বোনেরা অঙ্কিতা ভাম্ব্রি ও সানা ভাম্ব্রি এবং তার খুড়তুত বোন আর ভাই, প্রেরণা ভাম্ব্রি এবং প্রতীক ভাম্ব্রি সবাই টেনিস খেলোয়াড়। তার প্রথম টেনিস কোচ ছিলেন আদিত্য সাচদেবা। বর্তমানে তিনি ইমপ্যাক্ট টেনিস একাডেমি প্রশিক্ষক স্টিফেন কুন এবং অভিমন্য সিংহের কাছে থেকে প্রশিক্ষণ গ্রহণ করছেন।

জুনিয়র কর্মজীবন 
২০০৯ সালের ফেব্রুয়ারি মাসে, ভাম্ব্রি বিশ্বের জুনিয়র র্যাঙ্কিংয়ে ১ নম্বর স্থানে পৌঁছে যান। এবং তিনি জুনিয়র অস্ট্রেলিয়ান ওপেন একক খেতাব জিতেছিলেন। তিনি মাত্র ১৬ বছর বয়সে অরেঞ্জ বোলের খেতাব জয়ী প্রথম ভারতীয় হিসেবে ইতিহাস রচনা করেন।

পেশাদারী কর্মজীবন

২০০৯ 
২০০৯ সালে, ভাম্ব্রি জুনিয়র অস্ট্রেলিয়ান ওপেন জিতেছিলেন। ইউকে আইটিএফ ফিউচারস ইভেন্টে ভারত দিল্লিতে অনুষ্ঠিত হয়, যেখানে তিনি টুর্নামেন্টটি ফিউচারের ইভেন্ট জয় করার জন্য সর্বকনিষ্ঠ ভারতীয় হন। বিশ্ব গ্রুপের প্লে অফস-এ দক্ষিণ আফ্রিকার বিপক্ষে তিনি ডেভিস কাপে আত্মপ্রকাশ করেছিলেন।

২০১০ 
২০১০ সালে, আগস্টে, সিঙ্গাপুরে, প্রথম যুব অলিম্পিক গেমসে ভাম্ব্রি একটি রৌপ্য পদক জিতেছিলেন।

২০১২ 
২০১২ সালের, মে মাসে, বুশান চ্যালেঞ্জারে, ভাম্ব্রি তার প্রথম এ.টি.পি পুরুষদের দ্বৈত শিরোপা জিতে নেন, দিবিজ সরনকে সঙ্গে নিয়ে। ২০ শে মে ২০১২ সালে, উজবেকিনার ফের্নাতে তার ক্যারিয়ারের প্রথম এ.টি.পি চ্যালেঞ্জারের একক শিরোনাম জয় করেন।

২০১৩ 
২০১৩ সালে, ভাম্ব্রি অস্ট্রেলিয়ার ট্রারলগনতে তার প্রথম এ.টি.পি চ্যাম্পিয়নশিপের শিরোপা এবং তার ক্যারিয়ারের দ্বিতীয় শিরোপা জিতেছিলেন। ফাইনালে তিনি আমেরিকান ব্র্যাডলি ক্লাহকে পরাজিত করেন। এটি তার দ্বিতীয় এ.টি.পি চ্যালেঞ্জারের একক শিরোপা।

২০১৪ 
৮ ফেব্রুয়ারি ২০১৪ সালে, চেন্নাইতে শ্রীরাম ক্যাপিটাল পিএল রেড্ডি মেমোরিয়াল এ.টি.পি চ্যালেঞ্জার টেনিস টুর্নামেন্টে ভাম্ব্রি জিতেছিলেন। পরে তিনি এশীয় গেমসে ভারতে দুটি পদক জিতেছেন। তিনি পুরুষদের একক বিভাগে ব্রোঞ্জ জিতেছেন। পুরুষের দ্বৈত বিভাগে তিনি আর দিবিজ সরনের জুটি ব্রোঞ্জ পদক জিতেছিল।

২০১৫ 
১৯ শে অক্টোবর ২০১৫ সালে, ভাম্ব্রি নিজের ক্যারিয়ারে প্রথমবারের মতো শীর্ষ র্যাঙ্কিংয়ের ১০০ নম্বরের মধ্যে ঠাই পান।

২০১৬ 
২০১৬ সালের ফেব্রুয়ারিতে, দিল্লি ওপেনে ভাম্ব্রি ও মহেশ ভূপতির জুটি ছষ্ঠ দ্বৈত চ্যাম্পিয়নের শিরোপা জয় করেন।

২০১৭ 
২০১৭ সালের অক্টোবরে, ভাম্ব্রি ও দিবিজ সরনের জুটি তাশখন্দ চ্যালেঞ্জারে দ্বিতীয় স্থান পান।

২০১৮ 
২০১৮ সালের এপ্রিল মাসে, ভাম্ব্রি তার স্বদেশবাসী রামকুমার রামনাথনকে পরাজিত করে সানতিয়াজী চ্যালেঞ্জারের শিরোপা জিতে নেন। এই জয় দিয়ে তিনি শীর্ষ ১০০ র্যাঙ্কিংয়ে ফিরে আসেন।

তথ্যসূত্র

বহিঃসংযোগ 
 
 
 

১৯৯২-এ জন্ম
জীবিত ব্যক্তি
টেনিস খেলোয়াড়
ভারতীয় পুরুষ টেনিস খেলোয়াড়
এশিয়ান গেমসে ব্রোঞ্জপদক বিজয়ী ভারতীয়
২০১৪ এশিয়ান গেমসের পদক বিজয়ী
ডেনিস হপার

ডেনিস লি হপার (ইংরেজি: Dennis Lee Hopper; ১৭ই মে ১৯৩৬ - ২৯শে মে ২০১০) ছিলেন একজন মার্কিন অভিনেতা, চলচ্চিত্র নির্মাতা, আলোকচিত্রী ও চিত্রশিল্পী। অ্যাক্টরস স্টুডিওতে পড়াশুনার পর তিনি ১৯৫৪ সালে টেলিভিশনে কাজের মাধ্যমে তার পেশাদারী কর্মজীবন শুরু করেন। পরবর্তীতে তিনি জেমস ডিনের সাথে রেবেল উইদাউট আ কজ (১৯৫৫) ও জায়ান্ট (১৯৫৬) এবং গানফাইট অ্যাট দ্য ওকে কোর‍্যাল (১৯৫৭) চলচ্চিত্রে অভিনয় করেন। পরবর্তী এক যুগে তিনি টেলিভিশনে খ্যাতি অর্জন করেন। ১৯৬০-এর শুরু থেকে তিনি আলোকচিত্রী হিসেবে সমাদৃত হন এবং এই দশকের শেষের দিকে তিনি কয়েকটি চলচ্চিত্রে কাজ করেন।

১৯৬৯ সালে ইজি রাইডার চলচ্চিত্র দিয়ে হপারের চলচ্চিত্র পরিচালনায় অভিষেক হয়। তিনি, তার সহশিল্পী পিটার ফন্ডা ও টেরি সাউদার্থ এই ছবির গল্প রচনা করেন। হপার শ্রেষ্ঠ প্রথম কর্ম বিভাগে একটি কান চলচ্চিত্র উৎসব পুরস্কার লাভ করেন এবং ফন্ডা ও সাউদার্নের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ১৯৮৬ সালে তিনি ব্লু ভেলভেট ও হুসিয়ার্স চলচ্চিত্রে অভিনয় করে সমাদৃত হন। দুটি চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার এবং হুসিয়ার্স চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন

প্রারম্ভিক জীবন
হপার ১৯৩৬ সালের ১৭ই মে কানসাসের ডজ শহরে জন্মগ্রহণ করেন। তার পিতা জেমস মিলার্ড হপার (১৯১৬-১৯৮২) এবং মাতা মার্জারি মে (জন্ম: ডেভিস; ১৯১৭-২০০৭)। তিনি স্কটিশ বংশোদ্ভূত। হপারের দুই ভাই রয়েছে, তারা হলে মারভিন ও ডেভিড হপার।

তথ্যসূত্র

বহিঃসংযোগ

 
 
 

১৯৩৬-এ জন্ম
২০১০-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ওয়েলশ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
কানসাসের অভিনেতা
কানসাসের রিপাবলিকান
ক্যালিফোর্নিয়ায় ক্যান্সারে মৃত্যু
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন টেলিভিশন অভিনেতা
মার্কিন পুরুষ চিত্রনাট্যকার
ক্যালিফোর্নিয়ার চলচ্চিত্র পরিচালক
২০শ শতাব্দীর মার্কিন লেখক
কানসাসের চলচ্চিত্র পরিচালক
ক্যালিফোর্নিয়ার চিত্রনাট্যকার
পাটিকাবাড়ি উচ্চ বিদ্যালয় (উঃ মাঃ)

পাটিকাবাড়ি উচ্চ বিদ্যালয় (উঃ মাঃ) ভারতের পশ্চিমবঙ্গ রাজ্যের মুর্শিদাবাদ জেলার একটি প্রাচীন বিদ্যাপীঠ । ব্রিটিশ আমল থেকেই এই শিক্ষাপ্রতিষ্ঠান টি সুনাম বহন করে আসছে । এই বিদ্যালয় টি মুর্শিদাবাদ জেলার নওদা থানার পাটিকাবাড়ি গ্রামে অবস্থিত । অত্র এলাকার মধ্যে সর্বপ্রথম এই বিদ্যালয় থেকে  ম্যাট্রিকুলেশন পরীক্ষা দেওয়া যেত।

স্থাপনা ও ইতিহাস 
এই বিদ্যালয় টি ১৯৪৪ সালে ইংরেজ শাসনামলে স্থাপিত হয়  বর্তমানে অরবিন্দ বিশ্বাস মহাশয় এই বিদ্যাপীঠের প্রধান শিক্ষক হিসেবে নিযুক্ত আছেন ।

ভৌগোলিক অবস্থান 
এই শিক্ষাপ্রতিষ্ঠান টি  মুর্শিদাবাদ ও নদীয়া জেলার সীমানা লাগোয়া নওদা থানার চাঁদপুর পাটিকাবাড়ি গ্রামে জলংগী নদীর তীরে অবস্থিত।

কৃতী ছাত্রছাত্রী

ক্রীড়া ও সংস্কৃতি

তথ্যসূত্র